Ο **Βασίλης Μηνούδης** (4 Ιουνίου 1979, Σέρρες) είναι Έλληνας παλαίμαχος διεθνής πετοσφαιριστής. Έχει ύψος 1,95 και αγωνιζόταν στη θέση του ακραίου.

Καριέρα
-------

Ο Βασίλης Μηνούδης γεννήθηκε στις Σέρρες και μεγάλωσε στην Καβάλα. Σε μικρή ηλικία ασχολήθηκε με τον στίβο και το μπάσκετ. Από τα 12 του ξεκίνησε το βόλεϊ στο σχολείο και στον Α.Ο. Καβάλα, με τον οποίο αγωνίστηκε και στη Β΄ Εθνική. Η κλήση του στην Εθνική παίδων το 1997 ήταν αποφασιστική στιγμή στην καριέρα του, αφού εκείνη τη χρονιά πήρε μεταγραφή για τον Ολυμπιακό Πειραιώς, στον οποίο παρέμεινε μέχρι το 2003, με εξαίρεση την περίοδο 2001-02 κατά την οποία αγωνίστηκε ως δανεικός με την Ολυμπιάδα Πατρών.  

Με τους ερυθρόλευκους κατέκτησε 5 Πρωτaθλήματα Ελλάδας, 3 Κύπελλα Ελλάδας, 1 Σούπερ καπ Ελλάδας καθώς και το Ασημένιο μετάλλιο του Κυπέλλου Κυπελλούχων (μετέπειτα Κύπελλο CEV) το 1998. Με την ομάδα του Πειραιά έφτασε επίσης στους ημιτελικούς του Ταάμπιονς Λιγκ της περιόδου 2000-01.

Στη συνέχεια αγωνίστηκε κατά σειρά σε Πανελλήνιο Γ.Σ. Ο.ΠΕ. Ρεθύμνου, Γ.Σ. Λαμία, Πανερυθραϊκό και πάλι στον Γ.Σ. Λαμία, με τον οποίο την περίοδο 2008-09 συμμετείχε στο Φάιναλ-8 του Κυπέλλου Ελλάδας και έφτασε στα προημιτελικά του Κυπέλλου CEV.

Tο 2009 υπέγραψε στον Παναθηναϊκό, με τον οποίο κατέκτησε το Κύπελλο Ελλάδας το 2010, το Ασημένιο μετάλλιο στο Πρωτάθλημα Ελλάδας της περιόδου 2009-10. καθώς και το Ασημένιο μετάλλιο στο Σούπερ καπ Ελλάδος το 2010. Με το τριφύλλι ανανέωσε και για την περίοδο 2010-11, μετά το τέλος της οποίας αγωνίστηκε με τον Οδυσσέα Αμαρουσίου και στη συνέχεια με τον Α.Ο.Ν. Αργυρούπολης, στον οποίο έκλεισε την καριέρα το το 2014.

Διεθνής καριέρα
---------------

Η Βασίλης Μηνούδης από μικρές ηλικίες στελέχωσε τις αναπτυξιακές Εθνκές ομάδες. Υπήρξε μέλος της Εθνικής Παίδων που κατέκτησε το Ασημένιο μετάλλιο στο Παγκόσμιο πρωτάθλημα το 1997 στην Τεχεράνη και το ίδιο έτος το Χρυσό μετάλλιο στο ανίστοιχο Βαλκανικό.  

Στην Εθνική Ανδρών κλήθηκε για πρώτη φορά το 2000 για τους προκριματικούς του Ευρωπαϊκού πρωταθλήματος 2001. Έκτοτε έχει συμμετάσχει σε διάφορες διοργανώσεις, όπως στους προκριματικούς του Ευρωπαϊκού του 2003, κατά τους οποίους η Ελλάδα προκρίθηκε στην τελική φάση. Μετά από μία διακοπή κλήθηκε ξανά τον Ιούνιο του 2010 στην Εθνική Ομάδα για τους αγώνες με Πορτογαλία, Τουρκία και Αυστρία για τον όμιλο της Ευρωπαϊκής Λίγκας. Επίσης με την Εθνική Ενόπλων έχει κατακτήσει το Παγκόσμιο Πρωτάθλημα ΣΙΣΜ και άλλες δυο φορές κατέκτησε το Ασημένιο και το Χάλκινο μετάλλιο.  

Ο Βασίλης Μηνούδης έχει καταγράψει συνολικά 37 συμμετοχές με την Εθνική πετοσφαίρισης ανδρών της Ελλάδας.

Δραστηριότητες
--------------

Ο Βασίλης Μηνούδης είναι πτυχιούχος γυμναστής του τμήματος ΤΕΦΑΑ του Πανεπιστημίου Αθηνών και κάτοχος Μεταπτυχιακού Τίτλου στην «Οργάνωση και Διοίκηση Αθλητικών Οργανισμών και Επιχειρήσεων» του Πανεπιστημίου Πελοποννήσου. Το 2009 πρωταγωνίστησε στην ίδρυση του Πανελλήνιου Συνδέσμου Αμειβομένων Πετοσφαιριστών (ΠΑΣΑΠ) στον οποίο διετέλεσε για πολλά χρόνια διευθυντής, με πρόεδρο τον Θανάση Ψάρρα. Από το 2016 ως το 2018 διετέλεσε Πρόεδρος του Συνδέσμου και μέλος του Δ.Σ. της EUAthletes (European Elite Athletes Association). Υπήρξε επίσης μέλος του World Player Development Steering Committee (World Players United). Τα εννέα χρόνια που υπηρέτησε τον ΠΑΣΑΠ ως μέλος, διευθυντής και πρόεδρος είχε πολύπλευρη δραστηριότητα, όχι μόνο για τα δικαιώματα των πετοσφαιριστών, αλλά και γενικότερα για την πρόοδο του ελληνικού βόλεϊ.  

Τον Οκτώβριο του 2018 ο Βασίλης Μηνούδης προανήγγειλε την αποχώρησή του από την προεδρία του Συνδέσμου, μνημονεύοντας επιγραμματικά πέντε σημεία–σταθμούς της πορείας του ΠΑΣΑΠ από την ίδρυσή του έως τότε.  

* Η δημιουργία του συστήματος Αδειοδότησης της Βόλεϊ Λιγκ Ανδρών
* Η έκδοση του Λευκώματος στη μνήμη του Ν. Σαμαρά
* Η ένταξη του ΠΑΣΑΠ στην EUAthletes τη συμμετοχή σε 6 ευρωπαϊκά προγράμματα
* Η ισότιμη ένταξη των γυναικών στον ΠΑΣΑΠ
* Η συμβουλευτική στους αθλητές και στις αθλήτριες

Τον Δεκέμβριο του 2022 ο Βασίλης Μηνούδης ανέλαβε τη θέση του Τιμ Μάνατζερ στον Μίλωνα Νέας Σμύρνης.

Οικογενειακή κατάσταση
----------------------

Ο Βασίλης Μηνούδης είναι παντρεμένος με την επίσης βολεϊμπολίστρια Μαρία-Ρόζα Χειμάρα και πατέρας τριών παιδιών (Στέργιος, Αντιγόνη, Φίλιππος).

Διεθνείς τίτλοι - Διακρίσεις
----------------------------

**Παγκόσμιο Πρωτάθλημα Παίδων**

* 2 ! 1997 (Τεχεράνη - Ιράν)

**Βαλκανικό Πρωτάθλημα Παίδων**

* 01 ! 1997

Συλλογικοί τίτλοι - Διακρίσεις
------------------------------

### Διεθνείς διοργανώσεις

**Κύπελο Κυπελλούχων - Κύπελλο CEV**

* 2 ! 1998 (Ολυμπιακός Πειραιως)
* Προημιτελικά 2009 (Γ.Σ. Λαμία)

### Εθνικά Πρωταθλήματα

**5 Πρωταθλήματα Ελλάδας**

* 1997-98, 1998-99, 1999-00, 2000-01, 2002-03 (Ολυμπιακός Πειραιως)
	+ **2η θέση**: 2009-10 (Παναθηναϊκός Α.Ο.)

### Εθνικά Κύπελλα

 **4 Κύπελλα Ελλάδας**

* 1998, 1999, 2001 (Ολυμπιακός Πειραιως), 2010 (Παναθηναϊκός Α.Ο.)
	+ **2η θέση**: 2000 (Ολυμπιακός Πειραιως)

**1 Σούπερ Καπ Ελλάδας**

* 2000 (Ολυμπιακός Πειραιως)
	+ **2η θέση**: 2010 (Παναθηναϊκός Α.Ο.)

Παραπομπές
----------

1. ↑  Δυναμικό ομάδων της Α1 περιόδου 2000-01 www.rizospastis.gr Αρχειοθετήθηκε 2023-05-24 στο Wayback Machine.
2. ↑  Μεταγραφές σε Βόλεϊ Μπάσκετ και Πόλο το 2021 www.flash.gr Αρχειοθετήθηκε 2023-05-24 στο Wayback Machine.
3. ↑  Κατάταξη Κυπέλλου Κυπελλούχων 1998 www-old.cev.eu
4. ↑  Ημιτελικοί Ταάμπιονς Λιγκ 2000-01] www-old.cev.eu
5. ↑  Φάιναλ-8 Κυπέλλου 2010: Οι 12άδες των ομάδων greek-volley Αρχειοθετήθηκε 2023-05-24 στο Wayback Machine.
6. ↑  2008-09 CEV Cup - 4th final www-old.cev.e
7. ↑  Κυπελλούχος στο βόλεϊ ο Παναθηναϊκός, νίκησε 3-2 τον Ολυμπιακό www.athensphotonews.gr Αρχειοθετήθηκε 2023-05-24 στο Wayback Machine.
8. ↑  ΕΠΕΣΘ Year Book 2010, σελ. 38: Πλέι-οφ Πρωταθλήματος epesth.gr Αρχειοθετήθηκε 2023-04-12 στο Wayback Machine.
9. ↑  Εθνική Ελλάδας - Ευρωπαϊκό 2003 www-old.cev.eu
10. ↑  Εθνική Ελλάδας Πετοσφαίρισης Ανδρών - Συμμετοχές (έως 2018) www.volleyball.gr Αρχειοθετήθηκε 2018-09-14 στο Wayback Machine.
11. 1 2  Η διαδρομή του Βασίλη Μηνούδη στον ΠΑΣΑΠ www.volleynews.gr Αρχειοθετήθηκε 2023-05-25 στο Wayback Machine.
12. 1 2 3  Βασίλης Μηνούδης: Δραστηριότητες - Οικογενειακή κατάσταση athletestories.gr Αρχειοθετήθηκε 2023-03-27 στο Wayback Machine.
13. ↑  Κατέληξαν σε συμφωνία ΕΣΑΠ και ΠΑΣΑΠ για ξένους παίκτες και εργασιακά sportsfeed.gr Αρχειοθετήθηκε 2021-04-19 στο Wayback Machine.
14. ↑  Δραστηριότητες του Βασίλη Μηνούδη ως προέδρου του ΠΑΣΑΠ www.volleyplanet.gr Αρχειοθετήθηκε 2023-05-25 στο Wayback Machine.
15. ↑  Ο ΠΑΣΑΠ στο πλευρό του Συλλόγου Φίλων Εθνικών Ομάδων www.tovima.gr Αρχειοθετήθηκε 2023-05-25 στο Wayback Machine.
16. ↑  Δραστηριότητες του ΠΑΣΑΠ volleyland.gr Αρχειοθετήθηκε 2022-10-07 στο Wayback Machine.
17. ↑  Βασίλης Μηνούδης: «Επιτακτική ανάγκη η *Διπλή Σταδιοδρομία* για τους αθλητές» www.fosonline.gr Αρχειοθετήθηκε 2023-05-25 στο Wayback Machine.
18. ↑  Αποχωρεί από την προεδρία του ΠΑΣΑΠ ο Μηνούδης www.sport-fm.gr Αρχειοθετήθηκε 2023-08-26 στο Wayback Machine.

Εξωτερικοί σύνδεσμοι - Πηγές
----------------------------

* Βασίλης Μηνούδης: Ατομικά στοιχεία - Διακρίσεις - Ομάδες καριέρας volleybox.net
* Βασίλης Μηνούδης - Στοιχεία καριέρας greekvolley.eu
* Βασίλης Μηνούδης: Ευρωπαϊκή παρουσία www-old.cev.eu
* «Συνέντευξη του Βασίλη Μηνούδη στις Ελένη Παπαδοπούλου και Γλυκερία Χρονοπούλου». Αρχειοθετήθηκε από το πρωτότυπο στις 14 Ιουλίου 2019.  www.sportreview.gr
* Βασίλης Μηνούδης - Βιογραφικό www.hrcommunity.gr Αρχειοθετήθηκε 2023-05024 στο Wayback Machine.